STEC รายได้ก่อสร้างพุ่ง ดันกำไรปี 65 โต 21% ทะลุ 850 ลบ.
STEC ปี 65 กวาดกำไร 857 ลบ. กำไรโต 21% อานิสงส์รายได้จากสัญญาก่อสร้างทะลัก
STEC ปี 65 กวาดกำไร 857 ลบ. กำไรโต 21% อานิสงส์รายได้จากสัญญาก่อสร้างทะลัก
27 ก.พ. 2566

บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

บริษัทและบริษัทย่อยมีรายได้รวมในปี 2565 เป็นจำนวน 30,572.55 ล้านบาท เพิ่มขึ้นจากปี 2564 เป็นจำนวน 2,544.96 ล้านบาท หรือเพิ่มขึ้น 9.08% เนื่องมาจากสภาวะเศรษฐกิจในประเทศเริ่มฟื้นตัว ปัญหาการขาดแคลนแรงงานเริ่มคลี่คลายส่งผลทำให้รายได้โดยรวมเพิ่มขึ้นเมื่อเทียบกับปีก่อน
โดยรายได้หลักที่สำคัญ ได้แก่ รายได้จากสัญญาก่อสร้างจำนวน 30,264.77 ล้านบาท รายได้ค่าเช่า 60.82 ล้านบาท ผลกำไรจากการตีราคาอสังหาริมทรัพย์เพื่อการลงทุนเป็นมูลค่ายุติธรรมจำนวน 36.46 ล้านบาท และรายได้เงินปันผลจำนวน 104.08 ล้านบาท